K O R R A L D U S

Haapsalu			       21. september 2011 nr 574

Detailplaneeringu kehtestamine
(Lai tn 2, Haapsalu)

Haapsalu Linnavalitsuse 06.04.2011 korraldusega nr 224 otsustati algatada Lai tn 2 kinnistu detailplaneering ja mitte algatada detailplaneeringule keskkonnamõju strateegilist hindamist.
Vastavalt Haapsalu Linnavalitsuse 06.04.2011 korraldusega nr 224 kinnitatud lähteseisukohtadele on koostatud Lai tn 2 kinnistu detailplaneering, millega on määratud hoonestamata elamukrundile ehitusõigus ja hoonestustingimused üksikelamu ja abihoone ehitamiseks, heakorra, parkimise, tehnovõrkudega varustamise põhimõtted. 14.07.2011 toimus Haapsalu Linnavalitsuses eskiislahenduse avalik arutelu. Haapsalu Linnavalitsuse 24.08.2011 korraldusega nr 529 võeti nõuete kohaselt kooskõlastatud Lai tn 2 kinnistu detailplaneering vastu. Detailplaneering avalikustati ajavahemikul 07.-20.09.2011. Avalikustamise ajal ei esitatud linnavalitsusele planeeringu kohta kirjalikke ettepanekuid ega vastuväiteid. Detailplaneering vastab linna üldplaneeringule.
Võttes arvesse eelnevat ning juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu Linnavolikogu 26.11.2004.a määruse 47 „Haapsalu linna ehitusmäärus“ § 13 lg 3, Haapsalu põhimääruse § 35 lg 1 p 3, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Lai tn 2 kinnistu detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Heino Uussaar`ele (info@movekgrupp.com), ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles 
Linnapea 					Erko Kalev
                                                                                                           		Linnasekretär